rejauldu/bengali-wikipedia huggingface dataset:
সাবমেরিন জাদুঘর () ২০১১ সালে জাদুঘরে রূপান্তরিত, একটি অকেজো সাবমেরিন, যা মালয়েশিয়ার মালাক্কার ক্লেবাং-এ অবস্থিত। রূপান্তরের আগে ফ্রান্সে তৈরী সাবমেরিনটি রাজকীয় মালয়েশিয় নৌবাহিনীর নাবিক ও নৌসেনারা প্রশিক্ষণের জন্য ব্যবহার করেন। ফরাসি নৌবাহিনীর সাথে মালয়েশিয় নৌবাহিনীর যৌথ মহড়ায় এটির ব্যবহার হয়েছে।   সাবমেরিন  অয়েসোঁ (এস৬২৩) নামের ফ্রান্সের তৈরি আগোস্তা ৭০ শ্রেনির সাবমেরিনটি  ২০০৫ থেকে ২০০৯ সাল পর্যন্ত প্রথম রাজকীয় মালয়েশিয় নৌবাহিনীর নাবিক ও নৌসেনাদের প্রশিক্ষণের জন্য ব্যবহার হতো। এটির দৈর্ঘ্য ৬৭.৫ মিটার, উচ্চতা ১১.৭ এবং প্রস্থ ৬.৫ মিটার, যার স্থানচ্যুতি ১,৩০০ টন। ২০০৯ সালের জুলাই মাসে আটলান্টিক মহাসাগরের মধ্য দিয়ে যাত্রার সময় মালয়েশিয় নৌবাহিনী এবং ফরাসি নৌবাহিনী কর্তৃক ব্যবহৃত হয়েছিল। ২৩শে সেপ্টেম্বর ২০১১ তারিখে, ফ্রান্সে নিযুক্ত মালয়েশিয়ার রাষ্ট্রদূত ফরাসি প্রতিরক্ষামন্ত্রীর সাথে অব্যবহৃত সাবমেরিনের মালিকানা গ্রহণের জন্য একটি চুক্তি স্বাক্ষর করেন।   জাদুঘরে রূপান্তর  সামরিক নৌসেবা থেকে অবসর দেওয়া সাবমেরিনটি সমুদ্রপথে ফেলডা ট্রান্সপোর্ট সার্ভিসেস এসডিএন ও জাম্বো শিপিং কোম্পানি দ্বারা পরিবহন করা হয়েছিল। এটি ২০১১ সালের ৯ অক্টোবর ফ্রান্সের ব্রেস্টে অবস্থিত ফরাসি নৌঘাঁটি থেকে যাত্রা শুরু করে ১৩ নভেম্বর মালয়েশিয়ায় সমুদ্রসীমায় পৌঁছায় এবং ১৭ নভেম্বর মালাক্কার ক্লেবাং বন্দরে নোঙ্গর ফেলে। প্রচারণামূলক পূর্বরূপ হিসেবে জাদুঘরটি জনসাধারণের জন্য ২২ নভেম্বর মাত্র ১০ দিনের জন্য উন্মুক্ত করা হয়েছিল। মালাক্কার গভর্নর মোহাম্মদ খলিল ইয়াকুব সহ মোট ২৫,০০০ দর্শনার্থী জাদুঘরে ভিড় জমান।  এরপর সংস্কার এবং রঙ করার জন্য বন্ধ রাখা হয় এবং ২০১১ সালের ১৭ ডিসেম্বর পুনরায় খোলা হয়। ২০১২ সালের ৪ মার্চ যখন সাবমেরিনটি প্রতিরক্ষা মন্ত্রণালয় থেকে মালাক্কা রাজ্য সরকারের কাছে হস্তান্তর করা হয়, তখন এটির আনুষ্ঠানিক উদ্বোধন হয়। ২০১৫ সালের মার্চ, সিদ্ধান্ত নেওয়া হয়েছিল যে আগামী দুই বছরের মধ্যে জাদুঘরে একটি প্রার্থনা কক্ষ এবং দোকান যুক্ত করা হবে। পরিবহন, বন্দর, রাস্তা, সংস্কার, ভিত্তিপ্রস্তর স্থাপনের কাজ এবং দর্শনার্থীদের বিভিন্ন সুবিধা রাখতে জাদুঘর রূপান্তরে মোট ১ কোটি ২৬ লক্ষ মালয়েশিয় রিংগিট খরচ হয়েছিল।   তথ্যসূত্র   বিষয়শ্রেণী:২০১১-এ প্রতিষ্ঠিত জাদুঘর বিষয়শ্রেণী:২০১১-এ মালয়েশিয়ায় প্রতিষ্ঠিত বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মালয়েশিয়ার সাবমেরিন বিষয়শ্রেণী:মালাক্কার জাদুঘর বিষয়শ্রেণী:ডুবোজাহাজ জাদুঘর
থাম্ব|বেলারুশ প্রশাসনিক অন্ঞ্চলের একটি মানচিত্র। সর্বোচ্চ প্রশাসনিক স্তরে বেলারুশ ছয়টি অবলাস্ট(প্রদেশ)এ বিভক্ত। মিন্সক শহর যার বেলারুশের রাজধানী হিসেবে বিশেষ মর্যাদা আছে, সেটি মিন্সক প্রদেশেরও রাজধানী। দ্বিতীয় স্তরে প্রদেশ গুলি রেইয়ন্স(জেলা) এ বিভক্ত। ১৯৫০ খ্রিষ্টাব্দ নাগাদ যখন বেলারুশ(তৎকালীন বাইলোরুশিয়ান সোভিয়েত স্যোসালিস্ট রিপাবলিক) যা সোভিয়েত ইউনিয়নের একটি অংশ ছিল তখন এই বিন্যাস স্থির করা হয়।   বিভাগ - ঐকিক দেশ অবস্থান - বেলারুশ জন্ম- ১৯৬০ সংখ্যা - ৭ টি জনসংখ্যা - ১,০২৪,৭৫১ (মোগলিয়েভ)- ১,৪৭১,২৪০ (মিন্সক) ক্ষেত্রফল - ২৫,১১৮.১ বর্গকিমি (৯,৬৯৮.১৪ বর্গমিটার)     শাসনব্যবস্থা - প্রাদেশিক সরকার উপবিভাগ - রাইয়ন**  ইতিহাস  বিংশ শতাব্দীর শুরুতেও বেলারুশের সীমানা নির্ধারিত ছিল না। ১৯০০ শতাব্দীতে মূলত সম্পূর্ণ মিন্সক গভর্নোরেট ও মোগলিয়েভ গভর্নোরেট, গ্রোদনো গভর্নোরেটের বেশিরভাগ অঞ্চল, ভিতেবস্ক গভর্নোরেটের কিছু অংশ এবং ভিলনো গভর্নোরেটের(বর্তমানে লিথুয়ানিয়া)   কিছু অংশ এর অন্তর্ভুক্ত ছিল। প্রথম বিশ্বযুদ্ধে পোল্যান্ডের স্বাধীনতা লাভ, ১৯২০-১৯২১ এ পোল্যান্ড-সোভিয়েত যুদ্ধে এর সীমানা পরিবর্তন হয়। ১৯২১ এ কেবল মিন্সক গভর্নোরেট(পশ্চিম অংশ ব্যতীত),গোমেল প্রদেশের পশ্চিম অংশ,মাহিলোর এক টুকরো পশ্চিম অংশ এবং ভিয়েতবস্কের একটি ক্ষুদ্র অংশ এর অন্তর্ভুক্ত ছিল। ১৯২৬ এ গোমেল প্রদেশের পূর্ব অংশ এর অন্তর্ভুক্ত হয়। ১৯৩৮ এ সোভিয়েত বেলারুশে নতুন প্রশাসনিক বিভাগ অবলাস্ট বা ভবলাস্ট এর সূচনা হয়। দ্বিতীয় বিশ্বযুদ্ধে আবারও এর সীমানা পরিবর্তন হয়। ১৯৩৯ এ বারানভিচি,বেলাস্টক, ব্রেস্ট, মিন্সক ও ভিলয়কা অবলাস্ট বেলারুশে যুক্ত হয়। ১৯৪৪ এ বেলাস্টক অবলুপ্ত হয়ে নতুন অবলাস্ট বাবরুয়স্ক,গ্রোদনো ও পোলস্টক তৈরী হয়। ভিলেইক অবলাস্টের নাম পরিবর্তন হয়ে মোলোডেকনো অবলাস্ট হয়।  ১৯৩৮ থেকে ১৯৬০ অবধি এই অবলাস্ট গুলির অস্তিত্ব এই রূপ ছিল বাবরুয়স্ক অবলাস্ট ১৯৪৪ এ সূচনা, ১৯৫৪ এ অবলুপ্তি বারানাভিচি অবলাস্ট ১৯৩৯ এ সূচনা,  ১৯৫৪ এ অবলুপ্তি বেলাস্টক অবলাস্ট ১৯৩৯ এ সূচনা,  ১৯৪৪ এ অবলুপ্তি (বর্তমানে পোল্যান্ডের বিয়লিস্টক) ব্রেস্ট অবলাস্ট ১৯৩৯ এ সূচনা গোমেল অবলাস্ট ১৯৩৮ এ সূচনা গ্রোদনো অবলাস্ট ১৯৪৪ এ সূচনা মালোডিয়েকনা অবলাস্ট(ভিলিয়েকের পরিবর্তিত নাম) ১৯৪৪ এ সূচনা, ১৯৬০ এ অবলুপ্তি মোগলিয়েভ অবলাস্ট ১৯৩৮ এ সূচনা মিন্সক অবলাস্ট ১৯৩৮ এ সূচনা নাভারুদাক অবলাস্ট ১৯৩৯ এ সূচনা পিন্সক অবলাস্ট ১৯৩৯ এ সূচনা, ১৯৫৪ এ অবলুপ্তি পোলস্টক অবলাস্ট ১৯৪৪ এ সূচনা, ১৯৫৪ এ অবলুপ্তি পোলোসিয়া অবলাস্ট ১৯৩৮ এ সূচনা,১৯৫৪ এ অবলুপ্তি ভিতেবস্ক অবলাস্ট ১৯৩৮ এ সূচনা,  ভিলয়েকা অবলাস্ট ১৯৩৯ এ সূচনা, ১৯৪৪ এ অবলুপ্তি  তথ্যসূত্র  বিষয়শ্রেণী:দেশের প্রথম স্তরের প্রশাসনিক উপবিভাগ বিষয়শ্রেণী:দেশের প্রশাসনিক উপবিভাগের তালিকা বিষয়শ্রেণী:ইউরোপের দেশের প্রশাসনিক উপবিভাগ
গাজী আজিজ ফেরদৌস (মৃত্যু-২০০৫) ছিলেন বাংলাদেশ জাতীয়তাবাদী দলের রাজনীতিবিদ এবং ঝালকাঠি-২ আসনের সাবেক সংসদ সদস্য।    পেশা  ফেরদৌস ১৯৯১ ও ১৯৯6 সালে বাংলাদেশ জাতীয়তাবাদী দলের প্রার্থী হিসাবে ঝালকাঠি-২ থেকে সংসদ সদস্য নির্বাচিত হয়েছিলেন। তিনি ঝালকাঠি সদর উপজেলা চেয়ারম্যান হিসাবেও দায়িত্ব পালন করেছিলেন।    মৃত্যু  ফেরদৌস ১৩ ডিসেম্বর ২০০৫ এ বাংলাদেশের ঢাকায় মারা যান।    তথ্যসূত্র   বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:২০০৫-এ মৃত্যু বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ঝালকাঠি সদর উপজেলার ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:উপজেলা পরিষদের চেয়ারম্যান বিষয়শ্রেণী:ঝালকাঠি জেলার রাজনীতিবিদ
শেরিংমা ভুটানে তৈরি একটি ভেষজ চা। দীর্ঘায়ু, সম্পদ এবং সমৃদ্ধির ভুটানি দেবী থেকে নামটি নেওয়া হয়েছে।  এটি ভুটানের ঐতিহ্যবাহী ওষুধ হিসাবে নেওয়া হয়। চা-টি দুটি উপাদান নিয়ে গঠিত: প্রথমটি হল কুসুম ফুল গাছের পাপড়ি (কারথামাস টিংটোরিয়াস) যা গুরগাম নামে পরিচিত এবং দ্বিতীয় উপাদান হল গাছের মূলের ছাল, সিনামোমাম টামালা (স্থানীয়ভাবে শিং-ত্শা নামে পরিচিত), যা পানীয়ের স্বাদ।    তথ্যসূত্র   বিষয়শ্রেণী:ভেষজ চা বিষয়শ্রেণী:ভুটানি রন্ধনশৈলী
১৯৮৮-র বন্যা ছিলো বাংলাদেশে সংঘটিত প্রলংকারী বন্যাগুলোর মধ্যে অন্যতম। আগস্ট-সেপ্টেম্বর মাস জুড়ে সংঘটিত এই বন্যায় দেশের প্রায় ৬০% এলাকা ডুবে যায় এবং স্থানভেদে এই বন্যাটি ১৫ থেকে ২০ দিন পর্যন্ত স্থায়ী ছিলো।বাংলাপিডিয়ায় ১৯৮৮-র বন্যা সম্পর্কিত বর্ণনা। এটি ছিলো এদেশের ইতিহাসে সবচেয়ে মারাত্মক ও ক্ষয়-ক্ষতিময় প্রাকৃতিক দুর্যোগ এবং বিশ্বব্যাপী গণ-মাধ্যমেও সেই সময় এই দুর্যোগটি সকলের দৃষ্টি আকর্ষণ করতে সক্ষম হয়।  এর পরের সবচেয়ে বড় বন্যা হয় ২০২২ সালে।  বাংলাদেশ এর সিলেট বিভাগে এই বন্যা হয়। সিলেট বিভাগের প্রায় ৮২% মানুষ আশ্রয় কেন্দ্রে অবস্থান করেন। ক্ষয়ক্ষতির মাত্রাও অনেক বেশি ছিলো।   সংগঠিত হওয়ার কারণ  এই প্রলংকারী বন্যাটি সংগঠিত হওয়ার মূল কারণ ছিলো সারা দেশে প্রচুর বৃষ্টিপাত এবং একই সময়ে (মাত্র তিন দিনে) দেশের তিনটি প্রধান নদীর পানি প্রবাহ একই সময় ঘটায় নদীর বহন ক্ষমতার অতিরিক্ত পানি প্রবাহিত হয়।   ক্ষয়-ক্ষতির পরিমাণ  এই বন্যায় বাংলাদেশের প্রায় ৮২,০০০ বর্গ কিমি (সমগ্র দেশের ৬০% এরও অধিক) এলাকা সরাসরি ক্ষতিগ্রস্ত হয়।   পরবর্তী পুনর্বাসন প্রক্রিয়া    ১৯৮৬ সালে পানি সম্পদ মন্ত্রণালয়ের অধীনে গঠিত সারফেস ওয়াটার সিমুলেশন মডেলিং প্রোগ্রাম (SWSMP) ১৯৮৮-র ভয়াবহ বন্যার পরিপ্রেক্ষিতে DHI এর কারিগরী নির্দেশনায় সারফেস ওয়াটার মডেলিং সেন্টার (SWMC) নামে পেশাদারী ইন্সটিটিউট হিসাবে প্রতিষ্ঠিত হয়; যা ২০০২ সালে ১ আগস্ট থেকে ইন্সটিটিউট অব ওয়াটার মডেলিং (iwm) নামে পরিচিতি লাভ করে।'আইডব্লিউএম' গঠনের পটভূমি।  ১৯৮৮ সালের ভয়াবহ ও দীর্ঘস্থায়ী বন্যার পরে বাংলাদেশ সরকার বন্যার কারণ নির্ণয় ও প্রতিকারের জন্য নেয়া ২৬টি বন্যা কর্মপরিকল্পনা (ফ্যাপ) সমীক্ষায় ইউএসএআইডি-এর কারিগরি সহায়তায় সম্পাদিত পরিবেশগত সমীক্ষা (ফ্যাপ ১৬) এবং ভৌগোলিক তথ্য পদ্ধতি (জিআইএস) সমীক্ষা (ফ্যাপ ১৯)-র মাধ্যমে প্রাপ্ত তথ্যের ভিত্তিতে পানি খাতে পরিবেশগত প্রভাব নিরূপণের জন্য একটি নির্দেশিকা তৈরি করা হয়, যা পরবর্তীতে 'ইজিআইএস প্রকল্প'-এ পরিণত হয় এবং নেদারল্যান্ড সরকারের কারিগরি সহায়তায় ২০০২ সালে 'সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিসেস' (সিইজিআইএস) ট্রাস্ট হিসাবে প্রতিষ্ঠা লাভ করে।   তথ্যসূত্র   ১৯৮৮ বিষয়শ্রেণী:বাংলাদেশের প্রাকৃতিক দুর্যোগ
রেখা মনহরলাল দোশীত ভারতের বিহার রাজ্যের পাটনা হাইকোর্টের প্রধান বিচারপতি ছিলেন।    প্রারম্ভিক জীবন এবং কর্মজীবন  দোশিত ভারতের গুজরাতের রাজকোটে ১৩ ডিসেম্বর ১৯৫২ সালে জন্মগ্রহণ করেন।   তিনি আহমেদাবাদের স্যার এলএ শাহ ল কলেজ থেকে বিজ্ঞানে এবং বোম্বে ইউনিভার্সিটি থেকে আইনে স্নাতক হন। তিনি ১৯৭৭ সালে একজন আইনজীবী হিসাবে তার কর্মজীবন শুরু করেন। ১৯৯৫ সালে, তিনি গুজরাত হাইকোর্টে বিচারপতি হিসাবে নিযুক্ত হন। ২১ জুন ২০১০-এ, দোষিত পাটনা হাইকোর্টের প্রধান বিচারপতি হিসেবে পদোন্নতি পান,  এবং এইভাবে তিনি পাটনা হাইকোর্টের প্রথম মহিলা প্রধান বিচারপতি হন।    তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাত উচ্চ আদালতের বিচারক বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় নারী বিচারক বিষয়শ্রেণী:২১শ শতাব্দীর ভারতীয় বিচারক বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:রাজকোটের ব্যক্তি
মোহাম্মদ নিয়ামুর রশিদ (জন্ম: ১ জানুয়ারি, ১৯৭৫) পাবনায় জন্মগ্রহণকারী বাংলাদেশের সাবেক ক্রিকেটার। নব্বুইয়ের দশকের শেষার্ধ্বে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন। ‘রাহুল’ ডাকনামে পরিচিত নিয়ামুর রশিদ ডানহাতে মিডিয়াম-ফাস্ট বোলিংয়ের পাশাপাশি ডানহাতে নিচের সারির ব্যাটসম্যান হিসেবে দায়িত্ব পালন করেন। ঘরোয়া ক্রিকেটে ঢাকা বিভাগ ও ঢাকা মেট্রোপলিশের প্রতিনিধিত্ব করেন তিনি।   খেলোয়াড়ী জীবন  ছয় ফুট উচ্চতার দীর্ঘদেহী নিয়ামুরের আন্তর্জাতিক ক্রিকেট অঙ্গনে অংশগ্রহণ তেমন সমৃদ্ধ নয়। কেবলমাত্র ১৯৯৯ সালে বাংলাদেশ দলের পক্ষে দুইটি একদিনের আন্তর্জাতিকে অংশগ্রহণ করেছেন তিনি। ২৫ মার্চ, ১৯৯৯ তারিখে মেরিল আন্তর্জাতিক ক্রিকেট প্রতিযোগিতার ৬ষ্ঠ খেলায় সফরকারী জিম্বাবুয়ের বিপক্ষে ঢাকায় অনুষ্ঠিত একদিনের আন্তর্জাতিকে তার ওডিআই অভিষেক ঘটে। কিন্তু তার অভিষেক পর্বটি সুখকর হয়নি। খেলায় তিনি মাত্র ৪* রানে অপরাজিত ছিলেন ও অ্যান্ডি ফ্লাওয়ারকে কট এন্ড বোল্ড করে নিজের একমাত্র উইকেট দখল করেন। ঢাকার বঙ্গবন্ধু জাতীয় স্টেডিয়ামের দিবা-রাত্রির ঐ খেলায় জিম্বাবুয়ে দল ৩ বল বাকী থাকতে স্বাগতিক দলকে ৩ উইকেটের ব্যবধানে পরাজিত করে।   ক্রিকেট বিশ্বকাপ  ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। খেলায় তিনি আহামরী কোন কিছু করতে পারেননি। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ২ বল খেলে ১ রান করে বিশ্বের অন্যতম সেরা ফাস্ট বোলার ওয়াসিম আকরামের বলে এলবিডব্লিউর শিকারে পরিণত হন। ফলে বাংলাদেশ মাত্র ২২৩ রানে গুটিয়ে যায়। পরবর্তীতে বল হাতে ৫ ওভারে ১ মেইডেন দিয়ে ২০ রান দিয়ে কোন উইকেট লাভে ব্যর্থ হন। কিন্তু খালেদ মাহমুদ, শফিউদ্দিন আহমেদ, মোহাম্মদ রফিক, মিনহাজুল আবেদীন ও নাইমুর রহমানের অপূর্ব বোলিং নৈপুণ্যে ক্রিকেট বিশ্বকাপের ইতিহাসে স্মরণীয় জয় পায় তৎকালীন টেস্ট ক্রিকেট বহির্ভূত বাংলাদেশ দল।  এছাড়াও তিনি রেফারির দায়িত্ব পালন করেছেন।   তথ্যসূত্র    আরও দেখুন   নাইমুর রহমান  ১৯৯৯ ক্রিকেট বিশ্বকাপ  বাংলাদেশ জাতীয় ক্রিকেট দল   বহিঃসংযোগ    Cricinfo Player Profile  cricketarchive Player Profile  বিষয়শ্রেণী:বাংলাদেশী ক্রিকেটার বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:ক্রিকেট ম্যাচ রেফারি বিষয়শ্রেণী:পাবনা জেলার ব্যক্তি বিষয়শ্রেণী:রাজশাহী বিভাগ থেকে আগত ক্রিকেটার
এমদাদুল হক মিলন (জন্ম ২৫ ফেব্রুয়ারি ১৯৯৩) বাংলাদেশী তীরন্দাজ। তিনি ২০১২ গ্রীষ্মকালীন অলিম্পিক ক্রীড়া প্রতিযোগিতায় বাংলাদেশের প্রতিনিধিত্ব করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:বাংলাদেশের অলিম্পিক তীরন্দাজ বিষয়শ্রেণী:বাংলাদেশী পুরুষ তীরন্দাজ বিষয়শ্রেণী:২০১৮ এশিয়ান গেমসের তীরন্দাজ বিষয়শ্রেণী:১৯৮৭-এ জন্ম বিষয়শ্রেণী:২০১২ গ্রীষ্মকালীন অলিম্পিকের তীরন্দাজ বিষয়শ্রেণী:২০১০ এশিয়ান গেমসের তীরন্দাজ বিষয়শ্রেণী:২০১৪ এশিয়ান গেমসের তীরন্দাজ বিষয়শ্রেণী:ঢাকার ক্রীড়াবিদ বিষয়শ্রেণী:২০১০ গ্রীষ্মকালীন যুব অলিম্পিকের তীরন্দাজ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বালতাই (মর্দভিন: Балта́й) হলো একটি ঐতিহ্যবাহী উৎসব। এটি প্রধানত তাতারস্তানে মর্দভিন জনগণ উদযাপন করে। উৎসবটির নাম তাতার ভাষায় মধু উৎসব হিসাবে অনুবাদ হয়, যা বাল (মধু) এবং তাই (আলোর অনুষ্ঠান বা ভোজন) শব্দ থেকে উদ্ভূত। বালতাই উৎসবটি হোয়িটসানডে এর পরবর্তী প্রথম রবিবারে উদযাপিত হয়। উৎসবটির বৈশিষ্ট্য হলো বিশেষ প্রথা, যেমন একটি ভাল্লুককে বির্চ পাতায় সাজানো এবং একটি গোল নাচ পরিবেশন করা।  বালতাই উৎসবটি মর্দভিন জনগণের মধ্যে একটি গুরুত্বপূর্ণ সাংস্কৃতিক অনুষ্ঠান। এটি তাদের গভীর ঐতিহ্য এবং রীতিনীতি প্রতিফলিত করে। উৎসবটির অনন্য আচার, যেমন ভাল্লুক সাজানো এবং গোল নাচ, আরও স্পষ্টভাবে মর্দভিন জনগণের প্রকৃতির সঙ্গে সংযোগ এবং তাদের সাংস্কৃতিক ঐতিহ্যের প্রতি নিবেদনকে চিহ্নিত করে।  দেখুন এছাড়াও সাবান্তু  সূত্র  জাতীয় উৎসব | প্রশাসনের খবর জুলাই ২০০২ | বালাকোভো নেটওয়ার্ক  Category:রাশিয়ার সংস্কৃতি Category:তাতার সংস্কৃতি Category:রাশিয়ার উৎসব Category:তুর্কিক পুরাণ Category:রাশিয়ার লোক উৎসব Category:আদিবাসী জনগণের দিন বিষয়শ্রেণী:উৎসব
কাঠাদিয়া-শিমুলিয়া ইউনিয়ন বাংলাদেশের মুন্সীগঞ্জ জেলার অন্তর্গত টংগিবাড়ী উপজেলার একটি ইউনিয়ন।   ভৌগোলিক উপাত্ত  কাঠাদিয়া-শিমুলিয়া ইউনিয়নের মোট আয়তন ১৯২২ একর।  গ্রাম - ৯ টি, মৌজা - ৪ টি।    জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী কাঠাদিয়া-শিমুলিয়া ইউনিয়নের মোট জনসংখ্যা ১২৬৬০ জন। এদের মধ্যে ৬৩৪৮ জন পুরূষ এবং ৬৩১২ জন মহিলা।    শিক্ষা  শিক্ষার হার  ৪৯.১৯%।   প্রাথমিক বিদ্যালয় – ৪ টি  উচ্চ বিদ্যালয় – ১ টি  মাদরাসা - ৩ টি    দশনীয় স্থান   কাজল রেখা নদী   মোঃ মোশাররফ হোসেন খাঁন - একজন কৃতি বাংলাদেশী ক্রীড়াবিদ। তিনি ঢাকা সাফ গেমসে ৫টি স্বর্ণ পদক বিজয়ী। তিনি ইংলিশ চ্যানেলও পাড়ি দিয়েছিলেন।  নূরুল ইসলাম; সাবেক গভর্নর বাংলাদেশ ব্যাংক।  অভিনেত্রী নাজমা আনোয়ার  সঙ্গীত শিল্পী বালাম ।  ব্রিগেডিয়ার শামসুল ইসলাম ( সাবেক চেয়ারম্যান, মাধ্যমিক ও উচচমাধ্যমিক শিক্ষাবোর্ড)   তথ্যসূত্র   বিষয়শ্রেণী:টংগিবাড়ী উপজেলার ইউনিয়ন
কিউটি ক্রিয়েটর () ক্রস-প্ল্যাটফর্ম সি++ ইন্টিগ্রেটেড ডেভেলপমেন্ট ইনভাইরনমেন্ট যা কিউটি জিইউআই এপ্লিকেশন ডেভেলপমেন্ট ফ্রেমওয়ার্ক জন্য একটি এসডিকের অংশ। আনঅফিসিয়াল্যি অনেকে কিউটি বলে থাকেন। এটি সি++ প্রোগ্রামিং ল্যাঙ্গুয়েজের একটি গ্রাফিক্যাল লাইব্রেরি। এর সাহায্যে খুব সহজে গ্রাফিক্যাল ইউজার ইন্টারফেস (কিইউআই) প্রোগ্রাম লিখা যায়। এটি সম্পূর্ণ বিনা মূল্যে সংগ্রহ ও শেয়ার করা যায়। এটি মোবাইল ফোন কোম্পানী নোকিয়ার ডেভেলপ করা একটি সফটওয়্যার। এর মাধ্যমে কম্পিউটার ও মোবাইলে ব্যবহারের উপযোগী এপস বানান যায়।   তথ্যসূত্র    বহিঃসংযোগ    Qt-Project's QtCreator wiki page  Open Source Page  Qt Creator Manual   C++ front-end introduction  Official C++ front-end wiki  বিষয়শ্রেণী:কিউটি (ফ্রেমওয়ার্ক) বিষয়শ্রেণী:ইনটিগ্রেটেড ডেভলপমেন্ট ইনভাইরনমেন্ট বিষয়শ্রেণী:লিনাক্স ইনটিগ্রেটেড ডেভলপমেন্ট ইনভাইরনমেন্ট বিষয়শ্রেণী:ফ্রি ইনটিগ্রেটেড ডেভলপমেন্ট ইনভাইরনমেন্ট বিষয়শ্রেণী:সি++ প্রোগ্রাম মুক্ত সফটওয়্যার বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
রেড র‍্যাগ: এ ম্যগাজিন অফ উইমেন'স লিবারেশন হল একটি ব্রিটিশ সমাজতান্ত্রিক নারীবাদী পত্রিকা, যেটি ১৯৭২ থেকে ১৯৮০ সালের মধ্যে প্রকাশিত হয়েছিল।   ইতিহাস  পত্রিকাটি সমষ্টিগত একটি মার্কসবাদী দল দ্বারা উৎপাদিত হয়েছিল, কিন্তু এটি কোন রাজনৈতিক দলের সাথে সংযুক্ত নয়। যদিও গ্রেট ব্রিটেনের কমিউনিস্ট পার্টির (সিপিজিবি) লন্ডন সদস্যরা এটির প্রতিষ্ঠা করেছিলেন, এর সম্পাদকরা "সম্পূর্ণ গণতন্ত্রের" আহ্বান জানিয়েছিলেন। তাঁরা পার্টির বাইরে থেকে নারীবাদী অবদানকারীদের এই পত্রিকার সঙ্গে যুক্ত করেছিলেন। এই একাধিকত্বের ফলে প্রথম সংখ্যা প্রকাশের পর সিপিজিবিতে অশান্তির সৃষ্টি হয়। এর পরিপ্রেক্ষিতে দল এই পত্রিকাকে তহবিল দেওয়া প্রত্যাহার করে নেয় এবং পত্রিকার সম্পাদকীয় বোর্ডকে বহিষ্কার করে। পত্রিকার সম্পাদকীয়তে যৌথভাবে প্রতিক্রিয়া জানানো হয়েছিল যে "এট নিষিদ্ধ করা আপনার অধিকারের মধ্যে পড়েনা"।  রেড র‍্যাগ মহিলাদের প্রভাবিত করে, "প্রাণবন্ত এবং প্রায়শই অযৌক্তিক" এমন অনেক বিষয়ে সক্রিয়তার জন্য চাপ দেওয়া হয়:  লেখকদের মধ্যে ছিলেন বিয়াট্রিক্স ক্যাম্পবেল, স্যু স্লিপম্যান, শিলা রোবোথাম, অড্রে ওয়াইজ, রোজালিন্ড ডেলমার এবং সেলমা জেমস।   তথ্যসূত্র    বহিঃসংযোগ    রেড র‍্যাগ: এ ম্যাগাজিন অফ উইমেন লিবারেশন (১৯৭৩?-১৯৮০?  , তৃণমূল নারীবাদ  বিষয়শ্রেণী:সমাজতান্ত্রিক নারীবাদ বিষয়শ্রেণী:নারীবাদী ম্যাগাজিন বিষয়শ্রেণী:সমাজতান্ত্রিক ম্যাগাজিন বিষয়শ্রেণী:১৯৭২-এ প্রতিষ্ঠিত ম্যাগাজিন বিষয়শ্রেণী:যুক্তরাজ্যে নারীবাদ বিষয়শ্রেণী:যুক্তরাজ্যের রাজনৈতিক ম্যাগাজিন বিষয়শ্রেণী:যুক্তরাজ্যের বিলুপ্ত নারীদের ম্যাগাজিন
থাম্ব|200px|বাচ্চা আফ্রিকান গ্রাস পেঁচাকে বাঁচানো হয়েছে আফ্রিকান গ্রাস পেঁচা (Tyto capensis) হল প্যাঁচা পরিবারের অন্তর্ভুক্ত একধরনের প্রজাতি। এদেরকে প্রধানত দেখতে পাওয়া যায় অ্যাঙ্গোলা, বুরুন্ডি, ক্যামেরুন, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, ইথিওপিয়া, কেনিয়া, লেসোথো, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, উগান্ডা, জাম্বিয়া এবং জিম্বাবুয়ে প্রভৃতি দেশে।  আফ্রিকান গ্রাস পেঁচা Tyto capensis দক্ষিণ আফ্রিকাতে বিপজ্জনক প্রজাতি বলে মনে করা হয়। কারণ আর মাত্র ১০০০ থেকে ৫০০০ মতোন পাখি এখানে বেচে আছে (Barnes (ed.), 2000)। লেসোথো এবং দক্ষিণপশ্চিম আফ্রিকাতে এরা প্রায় বিলুপ্ত হয়ে গেছে বলেই মনে করা হয়। এরা অনেকটা লক্ষ্মীপেঁচা এর মতোন দেখতে হয় কিন্তু এদের আকার আরও বড় হয়। এবং এদের উপরের এবং নিচের অংশের মধ্যে শক্তিশালী এক পার্থক্য থাকে। এদের ওপরের অংশ হয় গাঢ় বাদামী রঙের হয় এবং নিচের অংশ হয় সাদাটে রঙের। এছাড়াও এদের মুখ লক্ষ্মীপেঁচার থেকেও আরোও গোলাকার হয়।   তথ্যসূত্র    বহিঃসংযোগ   (African) Grass Owl - Species text in The Atlas of Southern African Birds.  বিষয়শ্রেণী:আফ্রিকার পাখি বিষয়শ্রেণী:Tyto বিষয়শ্রেণী:Animals described in 1834 বিষয়শ্রেণী:ক্যামেরুনের পাখি বিষয়শ্রেণী:টাইটো বিষয়শ্রেণী:১৮৩৪-এ বর্ণিত পাখি
চুং শানশানএই ম্যান্ডারিন চীনা ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। (ফিনিন: Zhōng Shǎnshǎn; , জন্ম ১৯৫৪) একজন চীনা শতকোটিপতি ব্যবসায়ী। তিনি নুংফু স্প্রিং নামক চীনের বৃহত্তম পানীয় কোম্পানির প্রতিষ্ঠাতা ও প্রধান। এছাড়া তিনি চীনের ঔষধ নির্মাতা দানব "ওয়ানথাই" কোম্পানির মালিক। ২০২০ সালের শেষভাগে এসে তিনি চীন ও এশিয়ার সবচেয়ে ধনী ব্যক্তিতে পরিণত হন।  প্রারম্ভিক জীবন  চুং ১২ বছর বয়সে ষষ্ঠ শ্রেণীতে পড়াকালীন সময়ে বিদ্যালয় ত্যাগ করেন। সেসময় চীনে সাংস্কৃতিক বিপ্লব সংক্রান্ত গোলযোগ চলছিল। চুংয়ের বাবা-মা কর্তৃপক্ষের নিপীড়ণের শিকার হন। চুং নির্মাণকর্মী, সংবাদ প্রতিবেদক, পানীয় বিক্রেতা, ইত্যাদি বিভিন্ন পেশায় কাজ করেন এবং শেষ পর্যন্ত নিজের ব্যবসা প্রতিষ্ঠান প্রতিষ্ঠা করেন।   কর্মজীবন  ১৯৯৬ সালের সেপ্টেম্বরে চুং নুংফু স্প্রিং নামের একটি বোতলজাত পানি প্রস্তুতকারী প্রতিষ্ঠান প্রতিষ্ঠা করেন। কোম্পানিটি বছরে বছরে বৃদ্ধিলাভ করে শেষ পর্যন্ত চীনের শীর্ষ পানীয় কোম্পানিতে পরিণত হয়।  টীকা  তথ্যসূত্র  বিষয়শ্রেণী:চীনা শতকোটিপতি বিষয়শ্রেণী:চীনা কোম্পানি প্রতিষ্ঠাতা বিষয়শ্রেণী:২০শ শতাব্দীর চীনা ব্যবসায়ী বিষয়শ্রেণী:২১শ শতাব্দীর চীনা ব্যবসায়ী বিষয়শ্রেণী:হাংচৌয়ের ব্যক্তি বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি
বংশাল বাংলাদেশের রাজধানী ঢাকার একটি থানা। ২০০৯ সালের সেপ্টেম্বর মাসে কোতয়ালী থানা ভেঙে বংশাল থানা প্রতিষ্ঠিত হয়।   দর্শনীয় স্থান   কাস্বাবটুলি জামে মসজিদ, ১৯১৯ সালে প্রতিষ্ঠিত মসজিদ। এতে মুঘল ও মুঘল-পূর্ববর্তী সময়ের স্থাপত্যশৈলী ফুটে উঠেছে।  বংশাল পুকুর  চিত্রশালা   আরও দেখুন   বাংলাদেশের উপজেলাসমূহ  বাংলাদেশের জেলার তালিকা  বাংলাদেশের বিভাগ   তথ্যসূত্র    বহিঃসংযোগ   বংশাল থানা - বাংলাপিডিয়া  বিষয়শ্রেণী:ঢাকা জেলার থানা বিষয়শ্রেণী:পুরান ঢাকা
বিপণন মিশ্রণ হলো বিপণনের এমন কয়েকটি নিয়ন্ত্রণযোগ্য চলক বা হাতিয়ার, যেগুলোর বিভিন্ন অনুপাত ব্যবহার করে কোম্পানী তার লক্ষ্য-বাজারে সাড়া তৈরির প্রচেষ্টা চালায়। প্রচলিত পণ্য বাজারজাতকরণ ধারণায় বাজারজাতকরণ মিশ্রণ হচ্ছে চারটি: পণ্য (Product), মূল্য (Price), স্থান (Place) এবং প্রসার (Promotion), যেগুলোকে একত্রে ইংরেজি আদ্যক্ষর মিলিয়ে সংক্ষেপে বলা হয় 4Ps।Principles of Marketing (10th Edition), Philip Kotler & Gary Armstrong, Pearson Prentice Hall (International Edition), ; প্রকাশকাল: ২০০৩-২০০৪। পরিদর্শনের তারিখ: এপ্রিল ৮, ২০১১ খ্রিস্টাব্দ।   পণ্য মিশ্রণ  পণ্য মিশ্রণ বলতে বোঝায় 4Ps, যার পণ্য হলো বস্তুগত পণ্য আর সেবার সংমিশ্রণ, যা কোনো কোম্পানী তার লক্ষ্য-বাজারে অর্পণ করে। মূল্য হলো সেই পরিমাণ অর্থ, যা একজন ক্রেতাকে পণ্যটি অর্জন করতে ব্যয় করতে হয়। স্থান বলতে বোঝায় কোম্পানীর এমন কর্মকাণ্ড, যা পণ্যকে লক্ষ্য-ক্রেতার কাছে সহজলভ্য করে তোলে। প্রসার হলো পণ্যের গুণাগুণ তুলে ধরে ক্রেতাকে পণ্যটি ক্রয়ে প্ররোচিত করার কার্যক্রম।  বিক্রেতার দৃষ্টিকোণ  বিক্রেতার দৃষ্টিকোণ থেকেই মূলত বাজারজাতকরণ মিশ্রণকে বেশি দেখা হয়ে থাকে এবং বেশি আলোচিতও হয়। আর তাই বাজারজাতকরণ মিশ্রণ বলতেই সাধারণত 4P-কেই বুঝিয়ে থাকে।  Product  Price  Place  Promotion   ক্রেতার দৃষ্টিকোণ  বিক্রেতার দৃষ্টিকোণ থেকে যেখানে বাজারজাতকরণ মিশ্রণকে 4P দিয়ে সূচিত করা হয়, সেখানে ক্রেতার দৃষ্টিকোণ থেকে বাজারজাতকরণ মিশ্রণ হলো 4Cs।  Customer solution  Customer cost  Convenience  Communication  একজন প্রকৃত বাজারজাতকারীকে শুধুমাত্র বিক্রেতা বা শুধুমাত্র ক্রেতার দৃষ্টিকোণ থেকেই বিবেচনা করলে চলে না, বরং উভয় দৃষ্টিকোণই পাশাপাশি রেখে বিবেচনা করতে হয়।  বিক্রেতার দৃষ্টিকোণ  ক্রেতার দৃষ্টিকোণ পণ্য  ক্রেতার সমাধান মূল্য  ক্রেতা খরচ স্থান  সুবিধা প্রসার  যোগাযোগ   সেবা মিশ্রণ  বাজারজাতকরণ পণ্য মিশ্রণ বলতে যেখানে 4Ps-কে বোঝায়, সেখানে সেবা মিশ্রণও ঐ চারটি P'র সাথে যোগ করে নিয়েছে আরো তিনটি P।  Product (পণ্য)  Price (মূল্য)  Place (বণ্টন)  Promotion (প্রসার)  People (জনগণ)  Process (প্রক্রিয়া)  Physical evidence (বস্তুগত প্রমাণ) সেবা বাজারজাতকরণ মিশ্রণে অতিরিক্ত যে তিনটি মিশ্রণ উপাদান যোগ হয়েছে তার মূল কারণ হলো সেবার বৈশিষ্ট্য। কেননা সেবা তার চারটি মূল বৈশিষ্ট্যের ভিত্তিতে পণ্যদ্রব্য থেকে আলাদা। এখানে পণ্যের ৪টি মিশ্রণ অন্তর্ভুক্ত হলেও সংজ্ঞাগত দিক দিয়ে মূলত এতদুভয়ের মধ্যে পার্থক্য আছে। সেবা মিশ্রণে পণ্য বলতে বোঝায় অদৃশ্য, অস্পৃশ্য, উপযোগিতাপূর্ণ সেবা-পণ্য-কে, যা বাজারজাতকরণের স্বার্থে দৃশ্যমান করার উদ্যোগ নেয়া হয়, মূল্য বলতে বোঝায় সেবা সম্মুখিনতায় সেবা সরবরাহকারী ও সেবাগ্রহীতার পারস্পরিক সংস্পর্শে যে মূল্য নির্ধারিত হয়, বণ্টন বলতে সরাসরি সেবাদাতা থেকে সেবাগ্রহীতা পর্যন্ত পৌঁছানোর কৌশলকে বোঝায়, প্রসার বলতে বোঝায় সেবার গুণাগুণ তুলে ধরে ক্রেতাকে সেবা গ্রহণে প্ররোচিত করা, জনগণ বলতে বোঝায় সংশ্লিষ্ট সকল পক্ষ, অর্থাৎ কোম্পানী, সেবাকর্মী এবং সেবাগ্রহীতা সকলেই সেবার মিশ্রণ, প্রক্রিয়া বলতে বোঝায় যে প্রক্রিয়ায়, যন্ত্রকৌশলে সেবা উপস্থাপিত হয় কিংবা সেবা ভোগ করা হয়, বস্তুগত প্রমাণ বলতে বোঝায় যে পরিবেশে সেবা সরবরাহ করা হয়, কিংবা ভোগ করা হয়   তথ্যসূত্র    বহিঃসংযোগ   বিষয়শ্রেণী:ব্যবসা বিষয়শ্রেণী:বিপণন বিষয়শ্রেণী:বিপণন কৌশল
হলুদ (বৈজ্ঞানিক নাম: Eurema hecabe(Linnaeus)) এক প্রজাতির মাঝারি আকারের প্রজাপতি। এরা ‘পিয়েরিডি’ গোত্রের অন্তর্ভুক্ত এবং সমগ্র এশিয়া ও আফ্রিকা মহাদেশ জুড়েই এর বিস্তার। এদের সাধারণত মাটির কাছাকাছি উড়তে দেখা যায়। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়।    আকার   হলুদের প্রসারিত অবস্থায় ডানার আকার ৪০-৫০ মিলিমিটার দৈর্ঘের হয়।   উপপ্রজাতি  Eurema hecabe albina Huang, 1994 (Fujian) Eurema hecabe amplexa (Butler, 1887) (Christmas Island) Eurema hecabe biformis (Butler, 1884) (Ambon, Serang) Eurema hecabe brevicostalis Butler, 1898 (Timer to Kai Island) Eurema hecabe diversa (Wallace, 1867) (Buru) Eurema hecabe hecabe Eurema hecabe hobsoni (Butler, 1880) (Taiwan) Eurema hecabe kerawara Ribbe, 1898 (Bismarck Archipelago) Eurema hecabe latilimbata (Butler, 1886) (Sumatra, Borneo) Eurema hecabe latimargo Hopffer, 1874 (Celebes) Eurema hecabe mandarina (de l'Orza, 1869) (Japan) Eurema hecabe maroensis (Butler, 1883) (Maroe Island) Eurema hecabe nivaria Fruhstorfer, 1910 (Solomons) Eurema hecabe oeta (Fruhstorfer, 1910) (West Irian to Papua) Eurema hecabe phoebus (Butler, 1886) (northern Australia) Eurema hecabe solifera (Butler, 1875) (Africa)   ভারতে প্রাপ্ত হলুদ এর উপপ্রজাতি  ভারতে প্রাপ্ত হলুদ এর উপপ্রজাতি হল-    Eurema hecabe hecabe Linnaeus, 1758 – Oriental Common Grass Yellow  বর্ণনা এদের ডানার বাইরে হাল্কা কালো বা ফিকে বাদামি রঙের আঁকিবুঁকি থাকে। ডানার ভিতরের দিক সম্পূর্ণ হলুদ রঙের হয় যার সীমানা বরাবর থাকে কালো পটি। চোখের রঙ সবুজাভ হলুদ এবং অ্যান্টেনা হয় কালচে বাদামি রঙের যাতে সাদা ছিট থাকে।   বিস্তার  সমগ্র এশিয়া ও আফ্রিকা মহাদেশ জুড়েই এই প্রজাপতির বিস্তার। ভারতবর্ষের জয়ন্তী নদীর চরে,সুন্দরবনের ঝড়খালির বাগানে এবং গ্রামাঞ্চল ও জঙ্গলের আশেপাশে এদের দেখতে পাওয়া যায়।   আচরণ   এদের ওড়ার ছন্দ সাধারণত দুর্বল হয় এবং একটানা বেশিক্ষণ উড়তে পারে না। পাখা বন্ধ করে পাতার নিচে এরা বিশ্রাম নেয়। মাটির কাছাকাছি ফুটে থাকা ফুলের মধু আহরণ করা এদের বৈশিষ্ট্য। এদের ভিজে মাটি থেকে রস আহরণ করতে দেখা যায়।   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি বিষয়শ্রেণী:সিকিমে প্রাপ্ত পিয়েরিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৫৮-এ বর্ণিত প্রজাপতি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:সিঙ্গাপুরের প্রজাপতি